钦定古今图书集成/明伦汇编/氏族典/第137卷 > 《四川总志》 > 文箫
## 钦定古今图书集成/明伦汇编/氏族典/第137卷 > 《四川总志》 > 文箫

按裴硎《传奇》：锺陵西山有游帷观，每至中秋，车马喧
阗。太和末，有书生文箫往观，睹一姝甚丽，吟曰：“若能
相伴陟仙坛，应得文箫驾彩鸾。”生意其神仙，植足不
去。姝亦相盻相引至绝顶，俄有仙童持天判曰：“吴彩
鸾以私欲泄天机，罚为民妻一纪。”姝乃与生下归锺
陵。